b'\n_START_ARTICLE_\nDVD-RAM\n_START_SECTION_\n\xc4\xaevadas\n_START_PARAGRAPH_\nPalyginus DVD-RAM su kitais \xc4\xafra\xc5\xa1an\xc4\x8diais DVD formatais, jis yra artimiausias kietojo disko technologijai, nes, skirtingai nuo ilg\xc5\xb3 spiralini\xc5\xb3 takeli\xc5\xb3, naudojam\xc5\xb3 kituose formatuose, laikmena sudaryta i\xc5\xa1 koncentrini\xc5\xb3 takeli\xc5\xb3. Prie\xc5\xa1ingai nuo konkuruojan\xc4\x8di\xc5\xb3 DVD+R, DVD-R, DVD+RW ir DVD-RW format\xc5\xb3, \xc5\xa1ios laikmenos \xc4\xafra\xc5\xa1ymui ir skaitymui kompiuteriuose specialios DVD \xc4\xafra\xc5\xa1ymo programin\xc4\x97s \xc4\xafrangos nereikia. Juos galima pasiekti kaip \xc4\xafprastus kietuosius diskus.\n_START_SECTION_\nSpecifikacija\n_START_PARAGRAPH_\nNuo Internationale Funkausstellung Berlin 2003 specifikacija buvo parduodama RAM Promotion Group (RAMPRG) (RAM skatinimo grup\xc4\x97s), kurios nariai yra Hitachi, Toshiba, Maxell, LG Electronics, Matsushita/Panasonic, Samsung ir Teac. DVD-RAM laikoma ypatingai patikimu formatu, nes turi savyje \xc4\xaftraukt\xc4\x85 klaid\xc5\xb3 kontrol\xc4\x99 ir tr\xc5\xabkum\xc5\xb3 valdymo sistem\xc4\x85 (Defect management system)._NEWLINE_Specifikacij\xc5\xb3 versij\xc5\xb3 skirtumai\n_START_SECTION_\nSuderinamumas\n_START_PARAGRAPH_\nPagrindin\xc4\x97s operacin\xc4\x97s sistemos, kaip Microsoft Windows, Linux ar Mac OS X, tiesiogiai palaiko DVD-RAM diskus._NEWLINE_Senesn\xc4\x97s Windows versijos gali reikalauti papildom\xc5\xb3 tvarkykli\xc5\xb3. Windows XP tiesiogiai \xc4\xaf DVD-RAM disk\xc4\x85 gali ra\xc5\xa1yti tik naudojat FAT32 fail\xc5\xb3 sistem\xc4\x85. Norint naudoti UDF fail\xc5\xb3 sistem\xc4\x85 (kuri laikoma greitesne) reikalingos papildomos tvarkykl\xc4\x97s ar programos. Windows Vista gali naudoti UDF fail\xc5\xb3 sistem\xc4\x85 be papildom\xc5\xb3 priemoni\xc5\xb3. \xc5\xa0i\xc5\xb3 problem\xc5\xb3 neturi Linux ir Mac OS sistemos. Linux DVD-RAM diskuose gali naudoti bet koki\xc4\x85 fail\xc5\xb3 sistem\xc4\x85 (pvz., ext3), ta\xc4\x8diau jos nerekomenduojamos, nes da\xc5\xbenai perra\xc5\xa1o duomenis ir fail\xc5\xb3 lentel\xc4\x97 yra disko prad\xc5\xbeioje.\n_START_SECTION_\nPalyginimas\n_START_PARAGRAPH_\n\xc5\xa0iuo metu yra trys konkuruojantys \xc4\xafra\xc5\xa1omi DVD formatai: DVD-RAM, DVD-RW, DVD+RW._NEWLINE_DVD-RAM labiau tinka atsargini\xc5\xb3 kopij\xc5\xb3 k\xc5\xabrimui ir vaizdo kameroms.'